
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 25 

23 Ιανουάριου 2008 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας δασικής έκτασης εμβαδού 
32,109 στρ., στην θέση «Βαργιαναίικα», Περιφέρει¬ 
ας Τοπικού Διαμερίσματος Λυκοχίων του Δήμου 

Μεγαλόπολης Ν. Αρκαδίας. 1 

Κήρυξη ως αναδασωτέας έκτασης εμβαδού 216,00 
τ.μ. στη θέση «Κόνισκος», Περιφέρειας, Δήμου 

Αράχωβας Ν. Βοιωτίας. 2 

Αλλαγή χρήσης τμήματος του υπ’ αριθμ. 22885 τεμα¬ 
χίου της αρχικής διανομής έτους 1930, αγροκτήμα¬ 
τος Κιλκίς Ν. Κιλκίς, υπό τα στοιχεία ΑΒΓΔΕΑ 3 

Τροποποίηση χρήσεων γης στα Ο.Τ. 18, 44 και 54 του 
παλαιού σχεδίου σεισμοπλήκτων. 4 


ΑΠΟΦΑΣΕΙ Σ 

Αριθμ. 27 (1) 


Κήρυξη ως αναδασωτέας δασικής έκτασης εμβαδού 
32,109 στρ., στην θέση «Βαργιαναίικα», Περιφέρειας 
Τοπικού Διαμερίσματος Λυκοχίων του Δήμου Μεγα¬ 
λόπολης Ν. Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελ¬ 
λάδος. 

β) Του ν. 3200/1955 «Περί διοικητικής αποκέντρωσης», 
όπως τροποποιήθηκαν και συμπληρώθηκαν με το ν.δ. 
532/1970 και μεταγενέστερες διατάξεις. 

γ) Του ν. 2503/1997 «Διοίκηση, οργάνωση, στελέχωση 
της Περιφέρειας, κ,λπ.». 

δ) Του ν. 998/1979 «Περί προστασίας των δασών και 
των δασικών εν γένει εκτάσεων της χώρας» και ειδικό¬ 
τερα των άρθρων 38 παρ.1 και 41 παρ. 1. 

ε) Του ν. 1892/1990 άρθρο 120 παρ. 1 και 


στ) Του ν. 3208/2003 «Προστασία των δασικών οικο¬ 
συστημάτων κ.λ.π.», άρθρο 1 παρ. 15. 

2. Τιςυπαριθμ.160417/1180/8.7.1980,182447/3042/24.9.1980, 
168692/3318/5.10.1981, 85144/1468/9.9.1992 και 60284/365/ 
26.1.1994 διαταγές «Υπουργείου Γεωργίας». 

3. Την υπ’ αριθμ. 4780 π.έ./3.1.2008 πρόταση του Δα¬ 
σαρχείου Τριπόλεως σχετικά με την κήρυξη ως ανα¬ 
δασωτέας της αναφερόμενης στο θέμα έκτασης, απο¬ 
φασίζουμε: 

Κηρύσσουμε ως αναδασωτέα, με σκοπό τη φυσική 
αποκατάσταση της δασικής βλάστησης που καταστρά¬ 
φηκε από πυρκαγιά στις 29.10.2007, τη δημόσια δασική 
έκταση (της παρ. 2, του άρθρου 3 του ν. 998/ 1979 ως 
αντικαταστάθηκε από το άρθρο 1 του ν. 3208/2003) 
εμβαδού 32,109 στρ., που ευρίσκεται στη θέση «Βαργι- 
αναΐίκα», Περιφέρειας Τοπικού Διαμερίσματος Λυκοχί¬ 
ων του Δήμου Μεγαλόπολης Νομού Αρκαδίας, η οποία 
προσδιορίζεται από τα στοιχεία (1,2, 3, 4, 5, 6, 7, 8,1) του 
συνημμένου από 20.12.2007 τοπογραφικού διαγράμμα¬ 
τος (κλίμακας 1:3000) μετά του αποσπάσματος χάρτη 
ΓΥΣ (κλίμακας 1:50.000) που συνέταξε η Δασολόγος του 
Δασαρχείου Τριπόλεως Χριστίνα Μπαλάφα,το οποίο 
αποτελεί αναπόσπαστο μέρος της απόφασης αυτής 
και έχει όρια: 

Ανατολικά: Με δασική έκταση. 

Δυτικά: Με δασική έκταση. 

Βόρεια: Με δασική έκταση. 

Νότια: Επίσης με δασική έκταση. 

Σκοπός της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσης της για άλλη χρήση 
και η αποκατάσταση της καταστραφείσης, από την εν 
λόγω πυρκαγιά, δασικής βλάστησης αποτελούμενης κυ¬ 
ρίως από θαμνώδους μορφής δασική ξυλώδη βλάστηση 
αποτελούμενη από νεαρά άτομα δρυός και αείφυλλα- 
πλατύφυλλα ( κυρίως πρίνοι). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 9 Ιανουάριου 2008 

Ο Γ ενικός Γ ραμματέας Περιφέρειας 
ΝΙΚΟΣ Κ. ΑΓΓΕΛΟΠΟΥΛΟΣ 















ΤΟΠΟΓΡΑΦΙΚΟ ΔΙΑΓΡΑΜΜΑ I ΑΠΟΣΠΑΣΜΑ ΧΑΡΤΗ Γ.Υ.ςΤ ~ 

κομμένης δασικής έκτασης κλίμ. 1:50.000 

Θέση: "ΒΑΡΠΑΝΑΙΙΚΑ" Ο.Χ. ΔΗΜΗΤΓΑΝΑ-ΜΕΓΑΛΟΠΟΛΙΙ 

Αριθμ. 6340 π.ε. (2) 

Κήρυξη ως αναδασωτέας έκτασης εμβαδού 216,00 τ.μ. 
στη θέση «Κόνισκος», Περιφέρειας Δήμου Αράχω- 
βας Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107 Α'). 

3. Τις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με τον ν. 3208/2003 
(ΦΕΚ 303 Α') και συγκεκριμένα: 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Αγροτικής Ανάπτυξης 
και τροφίμων: 

α) 160417/1180/8.7.1980. 

β) 182447/3049/24.9.1980. 

5. Την υπ’ αριθμ. 2594/31.5.2007 (ΦΕΚ Α'/957/14.6.2007) 
απόφαση του Γεν. Γραμματέα Περιφέρειας Στερεός Ελ¬ 
λάδας που αναφέρεται στη παροχή εξουσιοδότησης του 
δικαιώματος υπογραφής «Με εντολή Γ ενικού Γ ραμμα¬ 
τέα» στους Προϊσταμένους των Δασικών Υπηρεσιών. 

6. Την υπ’ αριθμ. 6071/3.12.2007 πρόταση του Δασαρ¬ 
χείου Λιβαδειάς, από την οποία προκύπτει ότι η έκταση 
που αναφέρεται στο θέμα είχε κατά το χρόνο κατα¬ 
στροφής της, που έγινε από παράνομη εκχέρσωση, σε 
άγνωστο χρονικό διάστημα και στη συνέχεια ανεγέρθη 
εντός αυτής αυθαίρετη κατασκευή, δασικό χαρακτήρα 
κατά την έννοια του άρθρου 3 παρ. 4 του ν. 998/1979 
όπως τροποποιήθηκε με το άρθρο 1 του ν. 3208/2003, 


καλυπτόμενη κατά θέσεις από αείφυλλα - πλατύφυλλα 
και βραχώδεις εξάρσεις και ως εκ τούτου επιβάλλεται 
η κήρυξη της ως αναδασωτέας. 

7. Την υπ’ αριθμ. 4425/19.12.2007 αναφορά και σύμφωνη 
γνώμη της Διεύθυνσης Δασών Ν. Βοιωτίας, αποφασί¬ 
ζουμε: 

Κηρύσσουμε ως αναδασωτέα τη δημόσια δασική έκτα¬ 
ση εμβαδού 216,00 τ.μ. στη θέση «Κόνισκος» περιφέρει¬ 
ας Δήμου Αράχωβας, του Νομού Βοιωτίας, με σκοπό, 
αφ’ενός μεν τη διατήρηση του δασικού της χαρακτήρα, 
ώστε να αποκλειστεί η διάθεση της για άλλο προορι¬ 
σμό, αφ’ετέρου δε την επαναδημιουργία της δασικής 
βλάστησης με φυσική αναγέννηση. 

Προσδιορίζεται από τα στοιχεία: 1-2-3-4-1 όπως φαί¬ 
νονται στο συνημμένο διάγραμμα το οποίο αποτελεί 
αναπόσπαστο μέρος της αποφάσεως αυτής και έχει 
όρια: 

Ανατολικά: Με έκταση δασικού χαρακτήρα. 

Δυτικά: Με έκταση δασικού χαρακτήρα. 

Βόρεια: Με έκταση δασικού χαρακτήρα. 

Νότια: Με έκταση δασικού χαρακτήρα. 

Η απόφαση αυτή ισχύει από της κοινοποιήσεως της 
αρμοδίως και προ της δημοσιεύσεως της στην Εφημε¬ 
ρίδα της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 
46 π.δ. 18/1989). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 8 Ιανουάριου 2008 

Με εντολή Γ ενικού Γ ραμματέα Περιφέρειας 
Ο Διευθυντής Δασών Περιφέρειας κ.α.α. 

ΒΑΣΙΛΙΚΗ ΧΡΙΣΤΟΠΟΥΛΟΥ 

ΤΟΠΟΓΡΑΦΙΚΟ ΔΙΑΓΡΑΜΜΑ 

Αναδασωτέας Έκτασης Δασικού χαρακτήρα εμβαδού Ε=216 τ.μ. που 
βρίσκεται στη" θέση «Κόνισκος» περιοχής Δήμου Αράχωβας η οποία 
εκχερσώ&ηκε-καταλήφθηκε παράνομα από την Αλτάνα συζ Αργυρή Πλατή 
κάτοικο Αράχωβας κατόπιν ανεγέρσεως αυθαίρετης κατασκευής από πέτρα 
κ'τσιμεντόλιθους διαστάσεων 12μΧ 18μ και ύψους 2,5 μ.με σκέπαστρο από 
λαμαρίνα- 



Συντεταγμένες τοπογραφικού διαγράμματος με 
το σύστημα ΕΓΣΑ ’87 


1 Χ=375656.59 Υ=4260625.09 

2 Χ=375649.46 Υ=4260641.64 

3 Χ=375638.08 Υ=4260637.83 

4 Χ=375645.21 Υ=4260621.30 



ΕΘΝΙΚΟ ΤΥΠΟΓΡΑΦΕΙΟ 

Για τεχνικού; λόγου; στο σχεδιάγραμμα 
έγινε σμίκρυνση κατά ττοσοστό0^ % 


ΑΠΟΣΠΑΣΜΑ ΧΑΡΤΗ ΠΕΡ. ΑΡΑΧΩΒΑΣ 

ΚΛΙΜΑΚΑ 1:50.000 

♦έκταση εμβαδού Ε=216τ.μ.που 


αυθαίρετης κατασκευής 


Ανήκει στην αριθ. 6340 π.ε. /2008 
απόφασή μας. 

</ ΒΕΙ ΗΘΗΚΕ 

-ν' Λαμία, 8 - 1-2008 
Με εντρλήίΓ.Γ.Π.Σ.Ε. 

Ο Δ/ντής Δασών Περιφέρειας 

Λ- 


V ; Γ*// τ' 

Βασιλική Χριάτόπούλου 



Λιβαδειά 13-11- 2007 
ΟΣΥΝΤΑΚΤΗΣ 


ΣΚΟΥΡΤΙΑΟΥ 

ΔΑΣΟΠΟΝΟΣ 

Αριθμ. 6052 (3) 

Αλλαγή χρήσης τμήματος του υπ’ αριθμ. 22885 τεμαχί¬ 
ου της αρχικής διανομής έτους 1930, αγροκτήματος 
Κιλκίς Ν. Κιλκίς, υπό τα στοιχεία ΑΒΓΔΕΑ. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

1. Την παρ. 1 του άρθρου 3 του ν. 1512/1985 «Περί αλ¬ 
λαγής χρήσεως - εκποιήσεων δημοσίων, δημοτικών ή 
Κοινοτικών εκτάσεων». 

2. Την τήρηση των προϋποθέσεων, όπως αυτές εκ¬ 
φράζονται στα υπ’ αριθ. κάτωθι έγγραφα: 

α) Την υπ’ αριθμ. 341/2006 απόφαση του Δημοτικού 
Συμβουλίου Κιλκίς. 

β) Τα υπ’ αριθμ. 622/3.3.2006 και 7.6.2006 έγγραφα του 
Δασαρχείου Κιλκίς. 

γ) Το υπ’ αριθμ. 404/19.5.2005 έγγραφο της Διεύθυνσης 
Υγείας - Πρόνοιας Κιλκίς. 

δ) Το υπ’ αριθμ. 531-842/3.4.2006 έγγραφο της Διεύ¬ 
θυνσης Πολεοδομίας Κιλκίς. 

ε) Το υπ’ αριθμ. Τ.Β.ΚΙ.Φ. 14.1.7/129/2006 έγγραφο του 
Τμήματος Βιομηχανίας Κιλκίς. 

στ) Το υπ’ αριθμ. 957/20.3.2006 έγγραφο της Διεύθυν¬ 
σης Τουρισμού. 

ζ) Το υπ’ αριθμ. 1795/22.2.2006 έγγραφο της ΙΣΤ' εφο¬ 
ρείας Προϊστορικών και Κλασικών Αρχαιοτήτων. 

η) Το υπ’ αριθμ. 899/16.4.2007 έγγραφο (βεβαίωση) του 
άρθρου 26 του ν. 1892/1990. 

0) Το υπ’ αριθμ. 3392/8.8.2007 έγγραφο της Διεύθυνσης 
Πολιτικής Γης και Τοπογραφικών Εργασιών. 


ι) Το υπ’ αριθμ. 1439Π//2006 έγγραφο της Διεύθυνσης 
Πολεοδομίας, Τμήμα Περιβάλλοντος. 

3. Το τοπογραφικό διάγραμμα που συνέταξε ο Πολι¬ 
τικός Μηχανικός Σιτμαλίδης Σωκράτης. 

4. Το γεγονός ότι η παρούσα δεν απαλλάσσει τον 
ενδιαφερόμενο από την προσκόμιση άλλων εγκρίσεων 
για την έκδοση οικοδομικής αδείας. 

5. Τις διατάξεις του αρθ. 3 του ν. 2218/1994 και του 
αρθ. 5 του ν. 2240/1994. 

6. Την υπ’ αριθμ. 141Π/3.3.2006 απόφαση Νομάρχη Κιλ¬ 
κίς περί έγκρισης Περιβαλλοντικών Όρων της μονάδας 
μεταποίησης μελισσοκομικών προϊόντων της κας Σιδη- 
ροπούλου Φίλης, αποφασίζουμε: 

7. Την αλλαγή χρήσης του αγροτεμαχίου, με στοιχεία 
ΑΒΓ ΔΕΑ (22886 τεμαχίου της αρχικής διανομής έτους 
1930, αγροκτήματος Κιλκίς Ν. Κιλκίς) από βοσκή ορεινό 
κοινόχρηστο σε γη με χρήση κατάλληλη για ίδρυση ερ¬ 
γαστηρίου κατασκευής μεταλλικών κουφωμάτων (όπως 
φαίνεται στο συνημμένο διάγραμμα). 

1. Από το κανονιστικού χαρακτήρα σκέλος της παρού¬ 
σας απόφασης (κατά την Ε: 550/1992) δεν βαρύνεται ο 
κρατικός προϋπολογισμός, ούτε ο προϋπολογισμός του 
οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 13 Δεκεμβρίου 2007 
Ο Νομάρχης 

ΕΥΑΓΓΕΛΟΣ ΜΠΑΛΑΣΚΑΣ 

Αριθμ. 13426 (4) 

Τροποποίηση χρήσεων γης στα Ο.Τ. 18, 44 και 54 του 
παλαιού σχεδίου σεισμοπλήκτων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη 

1. Το άρθρο 3 του ν.δ. 17.7.1923 (ΦΕΚ 228/Α716.8.1923) 
«Περί σχεδίων πόλεων κωμών και συνοικισμών του 
Κράτους και οικοδομής αυτών» όπως μεταγενέστερα 
τροποποιήθηκαν και συμπληρώθηκαν. 

2. Το ν. 1337/1983 (ΦΕΚ 33/Α74.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις». 

3. Το ν. 2508/1997 (ΦΕΚ124/Α713.6.1997) «Βιώσιμη οικι¬ 
στική ανάπτυξη των πόλεων και οικισμών της χώρας 
και άλλες διατάξεις». 

4. Τις υπ’ αριθμ. 123/15/1/61, 4546/551/8/75 και 43511/55/88 
εγκυκλίους. 

5. Τις διατάξεις του ν. 2831/2000 (ΦΕΚ 140Α') και ει¬ 
δικότερα το άρθρο 29 αυτού όπως τροποποιήθηκε 
και ισχύει με το άρθρο 10 του ν. 3044/27.8.2002 (ΦΕΚ 
197/27.8.2002) «... και ρυθμίσεις άλλων θεμάτων αρμο¬ 
διότητας Υπουργείου Περιβάλλοντος, Χωροταξίας και 
Δημοσίων Έργων». 

6. Την υπ’ αριθμ. 8/11894/5.5.2006 εγκύκλιο, με θέμα την 
Ασκηση Αρμοδιοτήτων Πολεοδομικού Σχεδιασμού. 

7. Την υπ’ αριθμ. 9/145/30.6.2003 απόψαση του Νο¬ 
μαρχιακού Συμβουλίου Ιωαννίνων «Αναθεώρηση του 
Οργανισμού Εσωτερικής Υπηρεσίας της Ν.Α.Ι.», που 
δημοσιεύθηκε στην Εφημερίδα της Κυβερνήσεως και 
ισχύει από την 18.7.2003 (ΦΕΚ 989/Β718.7.2003). 


8. Το εγκεκριμένο ρυμοτομικό σχέδιο περιοχής Λα¬ 
σπότοπου, σύμφωνα με το π.δ. 28.5.1987 (ΦΕΚ 635/ 
Δ73.7.1987) και όπως αυτό τροποποιήθηκε με την υπ’ 
αριθμ. 6640/29.9.1994 απόφαση Νομάρχη Ιωαννίνων (ΦΕΚ 
1078/Δ717.10.1994). 

9. Την υπ’ αριθμ. 269/2007 απόφαση του Δημοτικού 
Συμβουλίου του Δήμου Ιωαννιτών, Ν. Ιωαννίνων. 

10. Την υπ’ αριθμ. ΤΥ 10346/13.7.1977 απόφαση Νομάρχη 
Ιωαννίνων με θέμα την έγκριση του Ρυμοτομικού Σχε¬ 
δίου Σεισμοπλήκτων και όπως τροποποιήθηκε με την 
υπ’ αριθμ. 57/27.1.1989 (ΦΕΚ 82/Δ'/14.2.1989) απόφαση Νο¬ 
μάρχη Ιωαννίνων έγκρισης αναθεώρησης πολεοδομικού 
σχεδίου και όρων δόμησης σεισμοπλήκτων Ιωαννίνων. 

11. Τη σύμφωνη γνώμη του Σ.Χ.Ο.Π. Ν. Ιωαννίνων όπως 
διατυπώθηκε με την υπ’ αριθμ. 16η/13.11.2007 (θέμα 1°), 
πράξη του, αποφασίζουμε: 

Ότι τροποποιεί τη χρήση γης στα Ο.Τ. 18, 44 και 54 του 
παλιού σχεδίου Σεισμοπλήκτων από «αμιγή κατοικία» σε 
χρήση «γενική κατοικία». 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Με τις κανονιστικές διατάξεις της Απόφασης αυ¬ 
τής δεν προκαλείται δαπάνη σε βάρος του Δημοσίου 
ή του Ο.Τ.Α. κατά τις διατάξεις του άρθρου 29Α του 
ν. 2081/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 26 Νοεμβρίου 2007 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

